Վկան հայտնեց, որ հունվարի 29-ի գիշերը ժամը երեքի սահմաններում ձայներ է լսել և արթնացել է: Վկան տեսել է, որ Հայկազ Բարսեղյանի գլխավերևում կանգնած են եղել Նորիկ Սահակյանն ու Գնել Թևոսյանը, մյուս կողմում կանգնած են եղել Վաչե Սահակյանն ու Մովսես Ազարյանը. «Վաչեն ու Մովսեսը ոնց որ թե չէին խփում, հիմնականում Գնելն ու Նորիկն էին խփում և կրծքավանդակի հատվածում: Հայհոյանքներ էլ հնչել են Հայկազ Բարսեղյանի կողմից, Հայկազն ասում էր՝ ուզում եք սպանել, իսկ իրենք ասում էին՝ սուս մնա»: